**PROIECT**

**Minută întâlnire**

**nr. 46549/SC/17.10.2024**

**încheiat cu ocazia ședinței de lucru conducere ANP – organizații sindicale**

**Locaţie: sediul Administraţiei Naţionale a Penitenciarelor**

**Data şedinţei: 17.10.2024**

**Ora: 1230-1500**

* **Participanţi ANP:**

| **Nr. crt.**  | **Gradul, numele și prenumele** | **Funcția**  | **Semnătura**  |
| --- | --- | --- | --- |
|  | Chestor de poliție penitenciară dr. Dan HALCHIN  | Director general |  |
|  | Comisar șef de poliție penitenciară Claudiu ROMÂNU | Director general adjunct |  |
|  | Comisar șef de poliție penitenciară Cătălin LUNCAȘU | Director general adjunct |  |
|  | Comisar șef de poliție penitenciară Marian ILIE | Director DSDRP |  |
|  | Comisar de poliție penitenciară Ionela CHIȚAN | Șef Serviciul Cabinet |  |

* **Din partea organizațiilor sindicale:**

|  |  |  |  |
| --- | --- | --- | --- |
| **Nr. crt.**  | **Numele şi prenumele** | **ORGANIZAŢIA SINDICALĂ** | **Semnătură** |
|  | Florin ȘCHIOPU | FSSP  |  |
|  | Florin STOICA | SNPP |  |
|  | Laviniu BRAN | FSANP |  |
|  | Cosmin DOROBANȚU | FSANP |  |
|  | Adrian BULEARCĂ | FSANP |  |

Domnul Dan HALCHIN, director general ANP, deschide ședința și anunță ***Ordinea de zi*** (subiecte de discuție propuse de către organizațiile sindicale - FSSP):

1. *Buget drepturi salariale până la sfârșitul anului – menținere în plată a majorării de 25%-20% după 01.01.2025*
2. *Buget plată tranșe hotărâri judecătorești*
3. *Stadiu concursuri – urgentarea procedurilor pentru a putea ocupa măcar ce este scos în procedură*
4. *Stadiu modificare HG cu suplimentarea celor 1600 posturi în sistem*
5. *Achiziție echipament de protecție EOS + personal. Achiziție muniție pentru misiuni și trageri. Achiziție mijloace de transport*
6. *Pregătire personal. Desfășurare sesiune de pregătire în perioada de iarnă sau atunci când elevii sunt în practică*
7. *Stadiu OMJ aplicare spor anticorupție*
8. *Stadiu demersuri relocare penitenciare*

***Dezbateri:***

***Punctul 1 - Buget drepturi salariale până la sfârșitul anului – menținere în plată a majorării de 25%-20% după data de 01.01.2025******– FSSP***

Domnul Dan Halchin, director general – nu vor fi probleme pentru asigurarea drepturilor salariale (probabil că luna decembrie va fi acoperită de o rectificare bugetară). În privința sporului, nu avem semnale, dar cu siguranță este nevoie de o reglementare în acest sens, de emiterea unui nou ordin de ministru/o nouă ordonanță pe zona de salarizare.

Domnul Cătălin Luncașu, director general adjunct – având în vedere că prezentul context, prevăzut de ordonanță, nu se va modifica, probabil că acest spor va rămâne și anul viitor, cu raportare la luna decembrie 2024. Însă va fi nevoie de un nou O.M.J. întrucât cel aflat în vigoare are aplicabilitate doar până în 31.12.2024.

Domnul Cosmin Dorobanțu (FSANP) – în situația în care acest spor, inclusiv cel pentru anticorupție, nu se va mai acorda în anul 2025, sindicatele nu vor mai fi de acord cu efectuarea orelor suplimentare, aspect ce va fi adus în discuție și în cadrul ședinței Comisiei mixte planificată pentru 22.10.2024.

***Punctul 2 - Buget plată tranșe hotărâri judecătorești – FSSP***

Domnul Florin Șchiopu (FSSP) – având în vedere că, de obicei, hotărârile judecătorești se plăteau în trimestrul IV, anul acesta sunt bani pentru așa ceva? Menționează că sunt două unități penitenciare care au plătit diferențele de bani în mai multe tranșe, comparativ cu celelalte cazuri (în alte 5 tranșe).

Domnul Cătălin Luncașu, director general adjunct – MJ a cerut în luna iunie sumele; la ultima rectificare bugetară nu s-au asigurat banii necesari, urmând să vedem ce vom primi în decembrie. Dacă la sfârșitul anului nu se asigură necesarul, plata lor va rămâne pentru anul viitor.

***Punctul 3 - Stadiu concursuri – urgentarea procedurilor pentru a putea ocupa măcar ce este scos în procedură – FSSP***

Domnul Claudiu Românu, director general adjunct – pentru cele 321 posturi de agent în sectorul operativ avem înscriși 11 candidați/loc. Momentan avem 3-4 concursuri blocate și un slot mai mare pe zona de educație (legislația suspendă concursurile, nu le anulează), posturi ce pot fi deblocate doar printr-un *Memorandum.* Astăzi publicăm *Anunțul* pentru ocuparea a 25 posturi de conducere în zona economico-administrativă și 2 posturi de infirmier civil pentru penitenciar-spital.

Domnul Florin Șchiopu (FSSP) – ar fi util să fie organizate centre regionale de concurs, ca unitățile să nu mai fie nevoite să aștepte specialiști de la o comisie la alta. Totodată, se poate reduce perioada de debutăție?

Domnul Dan Halchin, director general – reducerea acestei perioade nu este neapărat o idee bună.

Domnul Cosmin Dorobanțu (FSANP) – aduce în atenția conducerii ANP cazul unei angajate din ANP – aparat central care, după mulți ani în care a obținut doar aviz psihologic POZITIV/ADMIS la înscrierea pentru TCO, anul acesta a primit aviz NEGATIV; consideră că respectiva candidată se confruntă cu un caz de ”fals pozitiv”.

Domnul Dan Halchin, director general – este improbabil să fie ipoteza unei fraudări, sens în care candidatei i se recomandă să depună contestație și să solicite feedback. Domnul Cosmin Dorobanțu confirmă că au fost parcurse și aceste etape și așteaptă rezultatul contestației.

Domnul Laviniu Bran (FSANP) – propune introducerea probei de interviu (la testarea psihologică) pentru ocuparea posturilor de ofițeri, funcții de execuție.

Domnul Dan Halchin, director general – acest demers presupune o încărcătură prea mare. Testele psihologice au fost analizate și reevaluate în ultimii ani și rămân în forma actuală. Sunt 6 tipuri de profiluri pe care le-am dezbătut analizat și asumat împreună.

***Punctul 4 - Stadiu modificare HG cu suplimentarea celor 1600 posturi în sistem – FSANP***

Domnul Dan Halchin, director general – nu are prea mare șanse reluarea acestui demers însă putem încerca din nou. Ministerul justiției a fost în favoarea materializării acestui demers în vară.

Domnul Florin Șchiopu (FSSP) – noi vom adresa această solicitare mai departe, către MJ.

Domnul Claudiu Românu, director general adjunct – ca să deblocăm această problemă, trebuie să avem un *Memorandum* aprobat. ANP a parcurs toți pașii în vederea aprobării, dar proiectul de *Memorandum* a fost blocat la Ministerul de Finanțe.

Domnul Cătălin Luncașu, director general adjunct – ultima ordonanță blochează tot, inclusiv *Memorandum-ul*.

Domnul Claudiu Românu, director general adjunct – trebuie analizate noile prevederi legale, pentru că la prima vedere demersul ar mai putea fi posibil, cel puțin din punct de vedere tehnic.

Domnul Laviniu Bran (FSANP) – în această ordonanță se făcea referire la concursuri, dar nu era menționat nimic despre suplimentarea cu posturi - înțelegerea a fost ”fără bugetare”. Propune să fie aprobată acum suplimentarea cu posturi și peste 4 ani, acestea să fie scoase la concurs.

Domnul Dan Halchin, director general – le vom analiza, iar până în data de 22.10.2024 vom avea un material/punct de vedere.

***Punctul 5 - Achiziție echipament de protecție EOS + personal. Achiziție muniție pentru misiuni și trageri. Achiziție mijloace de transport – FSSP***

**Achiziție mijloace de transport**

Domnul Cătălin Luncașu, director general adjunct – acordurile cadru pentru 44, 16, 22 locuri sunt gata; preconizăm 9 luni de la semnarea contractelor până la momentul livrării (septembrie 2025). Durează atât de mult întrucât investițiile pentru mijloace auto nu sunt multianuale, iar carosarea lor în România presupune o perioadă mai mare de timp.

Domnul Marian Ilie, director DSDRP – în anul 2020 aveam încheiat contractul cu GRIVIȚA, dar aceștia au falimentat. A fost reluat demersul încă de pe atunci, dar durează pentru că firma își face linie de producție doar pentru acest prototip, fiind nevoie și de omologare.

Domnul Cosmin Dorobanțu (FSANP) – recomandă schimbarea legislației privind videoconferința, fapt ce va conduce la o scădere a ratei de utilizare a autovehiculelor.

Domnul Dan Halchin, director general – în perioada imediat următoare vom face o analiză a parcului auto (capacitate medie și mare) privind numărul de km, vechime, starea de funcționare, dotări, ITP. Cele cu un grad mai mare de uzură/km parcurși vor fi prezentate la IPT din 3 în 3 luni, dacă legislația permite. Dl. Cătălin Luncașu va lua măsuri în acest sens, după centralizarea datelor tehnice.

În privința modificării legislației, transportul tot se face, fie că este vorba de 5 sau de 15 deținuți. Ce trebuie modificate, în schimb, sunt reglementările privind cerințele (anexe din RSLD), astfel încât să accesăm/achiziționăm mult mai ușor astfel de autoutilitare, pe modelul altor state europene.

**Achiziție muniție pentru misiuni și trageri**

Domnul Florin Șchiopu (FSSP) – sunt unități care parcurg un drum de peste 100 km până la cel mai apropiat poligon de tragere; este multă oboseală și timp pierdut pe drum.

Domnul Dan Halchin, director general – nu sunt probleme privind achiziția, cu excepția pistolului mic. În privința deplasării către poligon, atâta timp cât celor care se deplasează cu autoturismul proprietate personală li se asigură emiterea unui ordin de serviciu și decontarea contravalorii combustibilului, nu văd de ce ar fi o problemă. Activitatea se face de 3 maxim 4 ori pe an.

Domnul Cătălin Luncașu, director general adjunct – în 22.11.2024 se va încheia noul contract pentru achiziție armament și muniție.

**Achiziție echipament de protecție EOS + personal**

Domnul Florin Șchiopu (FSSP) – face referire la echipamentul ce trebuia achiziționat pe proiect *(Correctional*), dar pentru care nu a existat și aprobarea de la MJ – a fost interpretat de maniera că nu erau eligibile/în interesul persoanelor private de libertate, ci a personalului. Procedura se tot rostogolește, pentru că e vorba de achiziție centralizată.

Domnul Marian Ilie, director DSDRP – echipamentele de protecție au fost achiziționate pe calupuri.

Domnul Cătălin Luncașu, director general adjunct – pentru achiziția de căști și ochelari, contractul se va încheia în luna noiembrie 2024. La momentul actual, unitățile nu pot achiziționa singure astfel de echipamente (unele se achiziționează centralizat și se livrează conform acordurilor cadru). Anul trecut nu au fost incluse în proiectul de buget.

Domnul Dan Halchin, director general – vom da aceste achiziții la DEA pentru monitorizare.

***Punctul 6 - Pregătire personal. Desfășurare sesiune de pregătire în perioada de iarnă sau atunci când elevii sunt în practică – FSSP***

Domnul Florin Șchiopu (FSSP) – propune ca în ianuarie-februarie, cât elevii din școală sunt în perioada de practică, să fie trimise mai multe persoane la sesiuni de pregătire profesională (locul lor să fie susținut de către elevi, în măsura în care este posibil). Vara este perioada concediilor, motiv pentru care recomandă și alte perioade ale anului, când e mai puțină presiune pe libere.

Domnul Marian Ilie, director DSDRP – doar anul acesta am avut pregătire inclusiv în perioada verii deoarece au fost unități care nu au avut locații disponibile.

Domnul Dan Halchin, director general – elevii din practică nu pot suplini complet colegii care participă la sesiunile de pregătire. Ia act de propunere și precizează că nu există constrângeri privind organizarea acestor sesiuni și în alte perioade ale anului, cu încadrarea în cheltuielile prevăzute de buget.

***Punctul 7 - Stadiu OMJ aplicare spor anticorupție – FSSP***

Domnul Dan Halchin, director general – propune ca acest subiect să fie dezbătut în cadrul ședinței Comisiei mixte planificată pentru 22.10.2024.

Toți participanții sunt de acord și se trece la punctul următor al *Ordinii de zi*.

***Punctul 8 - Stadiu demersuri relocare penitenciare – FSSP***

Domnul Dan Halchin, director general – au fost discuții relevante doar la Oradea, Timișoara și Tg. Jiu; la nivelul aparatului central este desemnat un grup de lucru care gestionează toate documentele privind aceste demersuri.

Domnul Florin Stoica (SNPP) – readuce în discuție valoarea echipamentului pentru cadre (valoarea neactualizată din listă și diferența de preț la momentul achiziției/compensării în bani).

Domnul Cătălin Luncașu, director general adjunct – valorile nu au fost menținute prin contractele încheiate. Ordinul de ministru nu poate fi promovat până nu e finalizată hotărârea de guvern. Valoarea în bani a echipamentului este plafonată, iar la achiziție avem de-a face cu o valoare mai mare. Explică norma de echipare anuală și multianuală (1 produs/4 ani). Propune exemplificarea pe articole/valori/perioadă întrebuințare din care va reieși că la alocarea/acordarea normelor nu se produc discrepanțe în funcție de forma în bani/natură.

Domnul Dan Halchin, director general – este nevoie să reglementăm și acest aspect, pentru a nu exista diferențe mari de bani între compensare și achiziție. Vom face o analiză pe fiecare articol de echipament.

Domnul Florin Stoica (SNPP) – solicită organizarea unei întâlniri separate cu reprezentanții DSDRP pentru a discuta despre camera operațională din aparatul central (atitudinea ofițerilor de acolo, birocratizare, reacții din teritoriu privind această colaborare, modul de comunicare etc.). Personalul care folosește bodycam întâmpină probleme cu cele 2 min. de filmare, înainte de momentul pornirii camerei, și cu bateriile camerei, care se descarcă foarte ușor/repede.

Domnul Adrian Bulearcă (FSANP) – oferă exemplul în care un deținut care era la pat, monitorizat constant și care era într-o stare foarte gravă de mult timp, a decedat, iar lui i s-a făcut observația că nu a surprins cu bodycam-ul momentul decesului.

Domnul Marian Ilie, director DSDRP – a fost organizată o videoconferință cu unitățile și a fost solicitată o situație cu cei care au întâmpinat probleme cu ofițerii de la camera operațională (ton inadecvat, presiuni, solicitări excesive etc.); am primit doar două răspunsuri.

Domnul Dan Halchin, director general – este necesar ca ofițerii/ST din unități să înțeleagă că incidentul trebuie încheiat d.p.d.v. al transmiterii documentelor/filmărilor la Camera operațională.

În privința celor 2 min. de filmare, așa sunt configurate camerele iar scopul acesta este să ofere contextul în care s-a ajuns la un incident sau altul. Problema este că avem cazuri în care agenții folosesc tertipuri de a evita utilizarea body-cam pentru că ei sunt cei care adoptă un comportament nepotrivit. Apoi deținutul reacționează. Din acest motiv filmarea și înregistrarea cu un delay de 2 minute este utilă.

Director general readuce în discuție și reiterează importanța ca toți factorii responsabili (conducere ANP, federații sindicale, conduceri locale) să acționăm constant pentru eliminarea și dezaprobarea oricărui limbaj sau comportament neadecvat și dă exemplul unui astfel de limbaj trivial utilizat de un polițist de penitenciare aflat în serviciu (incidentul se află în investigare disciplinară).

Domnul Cosmin Dorobanțu (FSANP) – consideră că un astfel de limbaj nu trebuie investigat cât timp apare în dialogul dintre colegi, iar cei care-l utilizează sunt de acord cu acesta.

Domnul Dan Halchin, director general – respinge categoric acestă ipoteză, reiterând că în timpul serviciului, un asemenea limbaj nu este acceptabil în nicio situație și îndemnă pe toți cei prezenți să achieseze la atitudinea de descurajare a unor astfel de exprimări.

Domnul Florin Stoica (SNPP) – decontarea ratelor privind achiziția unei locuințe pentru colegii care vin din MAI.

Domnul Dan Halchin, director general – deocamdată este în analiză, iar până la ședința Comisie mixte va ANP va avea un răspuns final.

\*\*\*

La ora 15.00 domnul director general încheie ședința și mulțumește tuturor celor prezenți. În sală rămân, în continuare, pentru discuții, domnul Dan Halchin, domnul Claudiu Românu, domnul Marian Ilie și reprezentanții FSANP (Cosmin Dorobanțu, Laviniu Bran și Adrian Bulearcă) petru prezentarea unor dificultăți în relaționarea din colectivul Penitenciarului Spital Rahova.

*Întocmit,*

*Comisar de poliție penitenciară Ionela CHIȚAN*

*Șef Serviciul Cabinet*